
.GOD. XIII. SIJEČANJ 1940 Broj 1 


koi ' IZLAZI U DUBROVNIKU SVAKOG MJESECA. 
; Pretplata za jednu godinu Dinara 15.— za inostranstvo Dinara 30.— 
Uprava i Uredništvo: Odbor Glasnika Sv. Terezije M. I. u Dubrovniku 


Dozvolom i odobrenjem crkvene vlasti. 
. Tisak Dubrov. Hrv. Tiskare (zast. Vito Kukurelo). 
Odgovorni urednik : Kusijanović Stijepo 


1/ p|Obrez. Krist. N. Godina | 17. s | Antun pust. 
2| u |ime Isusovo 18, č |Stol. sv. Petra u Rimu 
3| s | Genoveva dj. 19| p |Marijeidr. m. - Kanut 
4| č I Tito b. £0 | s | Fabijan i Sebastijan m. 
5| p |Telesfor p. m. 
6| s | Bogojavljenje 21 | N | Sedamdesetnica Agneza 
22 | p i Vinko m. 
N 7. po Bog, Sv. Obitelj 23 | u | Rajmund 
P |Severin b. 24| s | Timotej b. 
u | Julijan m. 25 | č | Obraćenje sv. Pavla Ap. 
s | Agaton p. 26 | p Polikarp b. m. 
č |Higin p. m. 27| s |Ivan Zlatousti b. uč. 
p| Tacijan m. 
s | Leoncije b. «| 281|N | Šezsdesetnica Petar_Nol. 
— 29| p |Franjo Saleški pr. 
N |2. po Bog., Hilarije b. u. | 30| u. Martina dj. m. 
p | Pavao pust. 31 | s |Ivan Bosko pr. 
u | Marcel p. m. 


Sv. Evanđelja u nedjelje i blagdane: 


1. siječnja : Isusa obrežu (Luka 2, 21) 

Go Dolazak Mudraca (Matej 2, 1—12) 

7. & Isus u hramu (Luka 2, 42—52) 

14, ke Svadba u Kani Galilejskoj (Iv. 2, 1—11) 
DIMA I Priča o vinogradarima (Mat. 20, 1—16) 
28. E Priča o sjemenu (Luka 8, 4--15) 


Cvijetak sv. Terezije M. I. 


.. . Jedna mi je sveta redovnica naseg samostana bila prije u sve- 
mu nesnosna. Tu je zacijelo bio umješan đavao, jer sam na njoj vidjela 


samo što je neugodno. Nisam htjela raditi po naravnoj odbojnosti, koju 


sam osjećala, nego sam rekla sebi, da ljubav nije samo u osjećajima, već 
treba, da se očituje u djelima. Zato sam se trsila, da za tu sestru učinim 
sve, što bih učinila za osobu, koju najviše ljubim. Kad bih je god susrela, 
pomolila bih se za nju Bogu prikazujući mu sve njezine kreposti i zasluge, 
Osjećala sam, da to uvelike veseli Isusa, jer nema umjetnika, koji ne voli, 
da se hvale njegova djela, a božanski je Umjetnik duše sretan, kad se 
neustavljamo na vanjštini, nego prodiremo u nutarnje svetište, što ga je 
on odabrao sebi za stan, i divimo se njegovoj ljepoti. 


(Povijest jedne duše Tereza Martin) 


GLASNIK 


SV. TEREZIJE MALOGA ISUSA 


IZLAZI SVAKOG MJESECA U DUBROVNIKU. 
Cijena za godinu 1940 Dinara 15'—, za inostranstvo Dinara 30:— 


Br. 1 SIJEČANJ 1940. God. XIII, 


S Božjim Glagpslovom napnijed 


ovim brojem naš Glasnik ulazi u trinaestu podinu 
ko) svog opstanka. Šireći slavu Male Svetice, ustra- 
jao je Glasnik, unatoč mnogim poteškoćama, naročito 
materijalnim, eto punih dvanaest godina, pak se ufa, 
da će, uz nebeski zagovor svoje slavne Zaštitnice i 
pomoć svojih dobrih saradnika i čitatelja, i nadalje 
moći da vrši svoj skromni zadatak. 

Dosadanji revni i zaslužni Glasnikov urednik, i 
jedan od njegovih osnivača, prečasni don Frano kan. 
Vučetić, preko mjere opterećen raznim teškim i odgo- 
vornim dužnostima svoga zvanja, napustio je urednički 
položaj. Uredništvo naprosto nema dovoljno riječi da 
prečasnom don Franu igrazi blagodarnost na njegovim 
zaslugama i žrtvama, koje su doista goleme. Neka mu 
čudotvorna Svetica za to od Boga isprosi dostojnu 
plaću; dok će ga uredništvo i nadalje smatrati prvim 
2 najboljim Glasnikovim prijateljem i podupirateljem. 

Ulazeći dakle u novu godinu svog života, Glasnik 


vapi od Svemogučega, po zagovoru službenice njegove 


Sv. Terezije obilatu kišu ruža na sve svoje revne i 
požrtvovne saradnike i pretplatnike. 

PRED MALIM KRALJEM 


Jedne duge zimske noći pred devetnaest vjekova 
Ugledali su Sv. Tri Kralja na nebeskom jasnom svodu 
Kako blista, kako sjaji izvanredna Zvijezda nova, 

Što navješta spas i sreću zalutalom ljudskom rodu. 


Kraljevi su ostavili svoje zemlje, svoje dvore, 

Spremno pošli su za Zvijezdom, Zvijezda išla je pred njima 
Tri Mudraca od Istoka pogled dizali su gore 

Zvijezda sjala je na nebu kao uzor Kraljevima. 


Došli su do Betlehema i do one skromne štale, 
Gdje u jaslama, na slami, Božje Čedo slatko snjeva, 
Njega griju toplim daškom dobri vo i ovce male, 
Oko Njega Sveti Josip i Prečista Majka Djeva. 


Klekli su tri sveta Kralja i do zemlje nikli čelom, 
Postavili su na zemlju zlato, tamjan i pomasti 

Pred Božanskom vječnom Riječju, koja postala je Tijelom, 
Da nas otme vječnoj smrti i sotonskoj strašnoj vlasti. 


Za tom Zvijezdom k Betlehemu sad u duhu i ja letim 
Nosim zlato svete vjere, tamjan moiitve i žrtve, 
Mirhu ljubavi i klečim pred tim Djetešcom Presvetim 
Što spasava nas od grijeha, uskrsiva duše mrtve. 


Djeva Marija se smješi dok promatram Sinka Njena, 

A ja molim pred Presvetim, ja, nevrijedno zrnce praha ! 
,Daj da budem kao dijete uvijek čista i malena, 

»Kao vitez Tvoj nek budem i bez mane i bez straha! 


»Moj Maleni ljupki Kralju, daj da sveđ ratujem za te, 
,Daj da nikad ne smalakšem u zemaljskom ljutom boju, 
»Nek krepostima ko cvijećem moja duša uvijek cvate, 
Daj preslikaj Srce Tvoje u nevrijednu dušu moju! | 


,Daj da nikad ne odvajam pogled svoj od Tvoga Lika, 
,Neka ljubav sve to veća moje srce s Tvojim spaja, 
,Daj da budem Tvoja sestra, daj da budem Tvoja slika 
»Daj da gorim kao zublja i ustrajem sve do kraja!“ 


KATARINA ARCJUK 


KIŠA RUŽA 


Malo djetešce Terezija - Cvetka Kukovica iz Ljubljane 
oboli od nekoje vrlo opasne kožne bolesti. Bilo je to pretprošle 
godine. Roditelji djeteta, obadvoje oduševljeni štovatelji sv. Te- 
rezije M. Isusa, dadoše svome čedu na krstu ime slavne Ču- 
dotvorke : Terezija-Cvetka, Mali Cvijet. 


Prva pričest sv. Male Terezije 


Bolest u prvi mah ne činjaše se pogibeljnom, tek neki osip 
po licu. Međutim u bolnici stvar uze upravo katastrofalan obrat; 
nastupi otrovanje krvi, dijete onesposobi za primanje hrane i 
toliko iznemože, da konac bijaše već sasvim na domaku. Bol- 
nički liječnici održaše svoj konzilium te očitovaše da djetetu 
nema spasa i da je smrt neizbježiva. Tužnim dakle roditeljima 
ne preostajaše drugo, nego čekati da njihov anđelak poleti 
u raj. 


Nu oni ipak ne klonuše duhom, položiv sve svoje ufanje 
u nebeski zagovor One, čijim imenom okrstiše svoju kćerkicu. 
Pred Svetičinim kipom, koji časte u svome domu, zapališe ži- 
žak i otpočeše, skupa s ostalom svojom djecom, pobožnu de- 
vetnicu za ozdravljenje malahne bolesnice, koju iz bolnice bi- 
jahu donijeli kući. Pribaviše pače i jednu relikviju sv. Terezije, 
metnuvši je na bolesno dijete. 

Odmah sutradan primijetiše se prvi znaci poboljšanja. Dijete, 
prvi put nakon više nedjelja, mirno usnu i stade s tekom  pri- 
mati mlijeko. Ubrzo zatim, na sveopće začuđenje, mala Tere- 
zija-Cvetka ozdravi posvema, te je i danas zdrava i lijepo na- 
preduje. 

,Les annales de Ste Thćrese de Lisieux“. Br. VII. god. 1939. 


CRTICE O SV. TEREZIJI M. ISUSA 


XXXVI. 
Terezijina bolest i smrt. 
U predvečerje dana vječnosti. 

Jedna od sestara. videći Terezijine _ muke i boli, reći će: 
»O kako je tužan život!“ ; nu Svetica ju zbog te primjedbe 
prekori: ,Život nije žalostan!“ — izjavi ona — ,Naprotiv on 
je radostan. Kada biste kazali: ,Progonstvo je žalosno“; ra- 
zumjela bih vas. Pogrješno je životom nazivati ono, što mora 
da svrši. To lijepo ime treba davati nebeskim stvarima, onomu, 
što nikad ne umire, a budući da mi to imamo već na ovom 
svijetu, to život nije žalostan već radostan, veoma radostan !“ 

Ona je sama bila puna divne radosti. 

Kroz više dana osjećala se mnogo bolje negoli inače i 
sestre joj govorahu: ,Još ne znamo, od koje ćete bolesti 
umrijeti“. — ,Ta umrijet ću od smrti!“ — mirno će Svetica. 
»Zar nije dobri Bog rekao Adamu od čega će umrijeti ? Rekao 
mu je: ,Smrću ćeš umrijeti!“ ,Gle, to će doći smrt da vas 
potraži !“ 

< —,Ne, ne će doći smrt, da me potraži, već dobri Bog. 
Smrt nije nipošto avet, strašna sablast, kako ju predstav- 
ljaju na slikama. U katekizmu piše: Smrt je dijeljenje duše od 
tijela, ništa drugo, već to! A eto, ja se ne bojim dijeljenja, 
koje će me zauvijek združiti s dobrim Bogom“. 

»Vi zaista ne ćete ni časka u čistilište, osim ako ne ide 
izravno u nebo!' 

»To me ni najmanje ne uznemiruje. Ja ću biti uvijek za- 
dovoljna s presudom dragog Boga. Otiđem li u čistilište, pa 
nek bude, šetati ću posred ognja poput triju židovskih mladića 
u ognjenoj peći — pjevajući pjesmu ljubavi“. (Povijest jedne 
duše. Dodatak). 

Slijedi. ' K. St. 


ww 
OBRANA I TUMAČENJE VJERSKIH ISTINA 


Tri božanske osobe: Otac, Sin i Duh Sveti, imaju 
jednu te istu Božju narav i zato su savršeno jednaki. 


Otac je isto (iste naravi) što i Sin, tj. Bog, vječan, sve- 
moguć, neograničen itd.; Sin je isto što i Otac i Duh Sv., tj. 
Bog, vječan, itd.; Duh Sv. je isto što je i Otac i Sin, tj. Bog, 
vječan itd. — To.znači: svaka Božja osobina vječnost, sve- 
možnost itd. — pripada svakoj pojedinoj od tri božanske osobe : 
Otac, Sin i Duh Sv., imaju jednu te istu narav, jest samo  je- 
dan Bog. Božja narav ne postoji tri puta: u svakoj osobi po- 
napose, kao što to biva kod ljudi, gdje svaki čovjek ima svoju 
vlastitu narav napose. Božanska narav postoji samo jedanput. 
Zato jest samo jedan Bog, a tri božanske osobe nijesu jedna 
od druge odijeljene, nego su vječno zajedno, jedna u drugoj, 
nerazdijeljivo sjedinjene. 

Katoličku nauku o Presv. Trojstvu jasno i točno izriče 
Atanazijev Simbol: ,Vjerovanje je pak katoličko da poštujemo: 
jednoga Boga u Trojstvu i Trojstvo u jedinstvu. A da ne od- 
vajamo narav. Jer je druga osoba Oca, druga Sina, druga Du- 
ha Svetoga ; ali Oca i Sina i Duha Svetoga jedno je božan- 
stvo, ista slava, vječno veličanstvo. Kakav Otac, takav Sin, 
takav Duh Sveti. Nestvoren Otac, nestvoren Sin, nestvoren 
Duh Sveti. Neizmjeran Otac, neizmjeran Sin, neizmjeran Duh 
Rveti. Vječan Otac, vječan Sin, vječan Duh Sveti. Pa opet ne 
tri vječna, već jedan vječan. Kao što ne: tri nestvorena, ni tri 
neizmjerna, već jedan nestvoren i jedan neizmjeran. Upravo: 


tako svemogući Otac, svemogući Sin, svemogući Duh Sveti. A. 


ipak ne tri svemoguća, već jedan svemogući. Tako Bog Otac, 

Bog Sin, Bog Duh Sveti. No opet ne tri Boga, već je jedan 
Bog. Tako Gospod Otac, Gospod Sin, Gospod Duh Sveti. Pa 
ipak ne tri Gospoda, nego jedan je Gospod. Jer kao što treba 
da prema kršćanskoj istini priznajemo napose svaku pojedinu 
osobu Bogom i Gospodom : tako nam katolička vjera brani da 
kažemo: ima tri Boga ili Gospoda. — iOtac nije ni od koga 
stvoren ni rođen. Sin je od Oca samog ne stvoren nego rođen. 
Duh Sveti od Oca i Sina: ne učinjen, ne stvoren, ne rođen, 


već ishodi. Jedan dakle Otac, ne tri Oca; jedan Sin, ne tri 


Sina, jedan Duh Sveti, ne tri Duha Sveta. — [ u ovom Troj- 
stvu ništa nije prije ili docnije, ništa veće ili manje: već sve- 
kolike tri osobe potpuno su među se vječne i jednake, tako da 
treba u svemu, kao što je već prije rečeno, poštivati i je- 
dinstvo u Trojstvu i Trojstvo u jedinstvu. 

Tko dakle hoće da se spase, ovako neka pojima Trojstvo“. 


O KRŠĆANSKOM TRPLJENJU 
Majka boli 


,O vi svi koji prolazite putem, po- 
gledajte i vidite, ima li boli do boli 
moje“, (Plač Jeremijin). 

Pokraj Isusa Krista, čovjeka boli, stavlja Crkva Mariju 
Majku boli. Oba se sjedinjuju u onoj slici gdje se u krilu ža- 
losne Majke nalazi mrtvo tijelo sina. Mrtvo tijelo Isusovo u 
krilu majčinu: ta slika postala je znakom za patničko čovje- 
«čanstvo ; osobito kad žalimo za pokojnicima svojim. 

Ovaj drugi, ženski uzor za trpljenje od neprocjenjive je 
vrijednosti ; ljudskih se srdaca stoga tako jako prima, stoga 
što je ta majka upravo za najvećih boli svojih našom majkom 
.postala pod križem svoga sina i po volji svoga sina. 

Trpljenje Marijino pravi je odraz trpljenja Isusova. Ali na 
Isusu Kristu ne vidi se samo gorčina i pečat patnje njegove, 
nego i strpljivost njegova, veličina i dostojanstvo njegovo. 
Patnja. Marijina isto je takova kao što i žrtvena patnja sina 
njezina. Zato je i njezino držanje pod križem svečano, usprav- 
no, dostojanstveno. Ona stajaše pod križem, naglasuje Sv. 
Evanđelje. 


T 


Patnja majke traje duže nego patnja sina. Sin, predavši 
duh svoj Ocu nebeskom, više ne trpi; mrtvo tijelo viseć na 
križu već ne osjeća koplje ni ubod njegov; Majci taj ubod 
probada živo, drhtavo srce. Iza toga trpi ona sama, kad u krilu 
svom drži mrtvo tijelo sina i kad gledajući njegove rane još 
jednom proživljuje svu onu muku. Kad je sin već gotov bio sa 
svojom žrtvom, Majka ju još dalje prikazuje. Na svom krilu 
nosi zaklano žrtveno janje, pokazuje ga svijetu i prinosi vječ- 
nom Ocu. : 


Štovanje 
Terezijino 
u misijama 


Kakogod uzvišen i savršen bio ovaj primjer, nama ie ipak 
bliz; nama se lako k njemu približiti i nasljedovati ga u trplje- 
nju. Patnje Marijine patnje su naše majke, pa i mi kao djeca 
imamo kod nje svoj dio. Ona je pod križem isto tako žalila 
Sina, koji je trpio, kao što i grješnike, za koje je trpio. Riječi 
Gospodinove: Evo ti sina, evo ti majke, darovaše kršćanstvu 
majku-patnicu, a patnicima dadoše pravo na ljubav ; zapravo i 
pomoć njezinu; Koliko li vjernika već samo potom, što pogle- 
daše Majku žalosti i što se k njoj približiše, nađe bolima svo- 
jim utjehu, posvetu, pomilovanje ! 

IZ BIBLIJE 
Egipat i rijeka Nil 


Povijest pravednog Josipa i drugi važni biblijski dogođaji 
odigraše se u jEgiptu; i uopće stoji Egipat u uskoj vezi sa 
Židovima, njihovom domovinom i njihovom historijom. Prije 
dakle 'nego zađemo u te dogođaje, neće biti suvišno, da re- 
knemo koju o samoj zemlji egipatskoj, njenoj prirodi i njenoj 
prošlosti. 

Egipat, prostrana pješčana ravnica, leži na sjeveroistoku 
afričkog kopna i dopire baš do tačke, gdje se Afrika spaja 
s Azijom. Danas tamo prolazi Sueski kanal. 

Po sebi Egipat ne bi bio ništa: tek more suhog pijeska, 
da Bog nije kroza nj protegao golemu. rijeku Nil, koja se sva- 
ke godine razlijeva i čini tako posred pustare jedan od naj- 
rodnijih predjela na svijetu. Nilska dolina dosta je tijesna: 
nigdje šira od 30 km. U toj dolini nikla je i procvala pred 
mnogo tisuća godina jedna vrlo visoka kultura, čijim se gra- 
đevinskim spomenicima, poimence golemim piramidama, još i 
danas divimo. 


Historija Egipta vrlo je stara i dugotrajna od prvih vlada- 
ra Faraona, pak do provale Aleksandra Macedonskog, zvanog 
Veliki u Egipat (g. 332 prije Krista) proteklo je skoro 3000 
godina. Kroz to vrijeme izmijenilo se na prijestolju trideset di- 
nastija. Nešto više od 2000 godina prije Isusa provališe u Egi- 
pat arapska nomadska plemena, te udruživ se sa svojim tamo 
već otprije naseljenim srodnicima, ovladaše znatnim dijelom 
zemlje. To su t. zv. Hiksi, čija vladavina potraja oko 500 go- 
dina. Oni bijahu sasvim poprimili egipatsku kulturu. Za jedno- 
ga od tih tuđinskih vladara bi doveden Josip u Egipat. 

Egipćani, kao i svi stari narodi, osim Izraelaca, bijahu 
kruti mnogobošci. Vrhovni bog bijaše im sunce. Sunce - bog 
zvaše se Ra, a glavno mu svetište bijaše u gradu On (grčki 
Heliopolis, Suncograd). Osim sunca čašćena su kao poglavita 
božanstva !još i mjesec te rijeka Nil, uz mnoštvo svakojakih 
drugih, manjih bogova i boginja. Pojedinim božanstvima bijahu 
posvećene razne životinje, koje Egipćani čašćahu kao i sama 
božanstva, držeći ih u hramovima dotičnih božanstava i njegu 
jućih najbrižnije. Kad bi sveta životinja uginula, bila je svečano 
pokopana u posebna groblja. Tko bi se usudio, da takvu živo- 


sn 

tinju ubije, kažnjavao se smrću. Među svete životinje ubrajahu 
se bijeli i crni bik, krava, crni ovan, mačka, pas, lav, krokodil 
te stanovite vrsti riba i zmija ; od ptica feniks, jastrijeb i ždral. 


Egipćani čvrsto vjerovahu .u besmrtnost čovječje duše i 
život onkraj groba. Tjelesa pokojnika znali su osobitim postup- 
kom i sredstvima očuvati od raspadanja, te u tom umijeću 
dotjeraše do visokog savršenstva. 

U vrijeme kad je Josip došao u Egipat, kulturni razvitak 
zemlje bijaše već odavno dopro do svog vrhunca. 


(Slijedi) 


+ 


TEREZICA ČEZNE ZA KARMELOM 


Concupiscit... anima mea Čezne... duša moja 
in atria Dumini. za dvorovima Gospodnjim. 
Psal. 83, 3. Psal. 83, 3. 


U samostan, u samoću ! 
Gdje dvorovi strše sjajni, 
Iz dvorana danju, noću 

S harfa ječe zvuci bajni — 
Gdje obrve surmom boje, 
Tamo ne će srce moje! 


U samostan, u samoću! 
Gdje se gusti nižu dvori, 
Svijet vrti danju, noću, 
Svud pjesama buka ori — 
Gdje đulsijam kosu poje, 
Tano ne će srce moje! 


U samostan, u samoću ! 

U zabiti i tišini 

Gdje zbor djeva danju, noću 
Čast i doček Bogu čini — 
Gdje Anđeli stanom stoje, 
Tamo čezne srce moje! 


PEROŠ don ANTE 

CUvenuli cvijet... 
(U SPOMEM MIHU ČUPIĆ) 


Imao je 14 godina. Živ, poletan, marljiv, do- 
bar. Svi smo ga voljeli. Pod visokim čelom si- 
.jevala su dva crna oka u kojima se odrazivao 
bistar um i jaka volja. Pravilno razvijeni dje- 
čak, plave kose, ponosna hoda. Takav je bio 
naš Mijo. 
Pred dva mjeseca teško je obolio. Njegovo 
mlado tijelo počelo da vene, njegove divne oi 
=" BE duboko upale, njegovo svijetlo lice poprimilo 
smrtno-žute obrise. Bolnica u kojoj je proboravio 50 dana nije 
donijela žuđenog zdravlja. Operacije su napravile rane, ali ih 
nisu zacijelile... I povratili su ga kući u naručaj beznadne maj- 
ke. Njegove tanke ruke izgledale su još tanje i mršavije, kad 
smo ih gledali kako ih bespomoćno premješta po bijelim plah- 
tama svog predzadnjeg počivališta. 

Bolest od dva mjeseca nije baš duga, ali obzirom na 
vrstu bolesti, katkada je dosta i jedan dan, da čovjek izgubi 
volju za življenje. U teškom duhovnom i tjelesnom naprezanju 
bića koje vapi za životom, vidi se odraz nutarnje snage. Kod 
pune svijesti, zdravog srca i zdravih pluća, nije se baš lako 
pomiriti s mišlju da treba leći pod hladnu ploču. Rane su izje- 
jedale malo po malo ovaj nadobudni život i podgrizale niti tje- 
lesnog ustrojstva. 

ko 

Dani su prolazili brzo, a nada ozdravljenja sve se više 
udaljivala od ovog kreveta. Grozne rane strašile su nas da se 
približava ono najstrašnije što zovemo Smrt... I ona se zbilja 
šuljala, malo po malo, ali nesmiljeno i sigurno. I... jednim 
zamahom kose, pretrgnula je nit Mijova cvjetnog života. 

Jedno treba naglasiti u njegovoj bolesti: strpljivost i mir. 
To je herojstvo malog mučenika. To je najveća žrtva 14-go- 
dišnjeg dječaka. Mjesto veselja i radosti mladenačkih dana, on 
mora prikovan u postelji ležati trajno na uznak. 

Ne samo to! Njegovo tijelo bilo je toliko obuzeto bolom 
da nije mogao micati ničim osim desne ruke i glave. Kad smo 
ga gledali u tom stanju, žalili smo ga i srce _ se naše kidalo 
od boli i saučešća, promatrajući pred sobom jedan izgubljeni 

život. Izgubljen roditeljima, domovini, svojti, ali tješila nas je 
pomisao, da kod Boga, naš dragi Mijo, nije izgubljen. 

Jednom zgodom posjetila ga je neka osoba i u razgovoru 
ga zapitala: ,DA li ti se moliš Bogu, moj Mijo ?“ Blijede usne 
su progovorile riječi dostojne divljenja: ,A da kome ću se 
moliti ako ne Njemu?“ ' 


Zvono sa Mihajlove crkvice oglasilo se tužno i žalosno. 
Svaki udarac ozvanjao je u našim srcima, a misao nas je vo- 
dila krevetu na kojem se ispružio lik izmorenog patnika. 


,Blažen ko se u Gospoda ufa, neće se smesti do vijeka...“ 
Tvoja usta, nezaboravni Mijo, ovđe su se zauvijek zatvorila, 
da gore s anđelima poju: Slava“. Tvoje oči zauvijek su se 
zaklopile ovđe, da na nebu gledaju Trojstvo u Jedinstvu. 

Nad tvojom otvorenom rakom stojimo skamenjeni. Mi te 
žalimo i za tobom plačemo... Ne, dragi Mijo, naše se vjerova- 
nje ne zaustavlja kod tvoga svježega groba. Ne! Mi idemo 
dalje, tamo nad zvijezde, gdje stoluje Bog pravde koji će te 
uvesti u kolo svojih Kerubina. B. M. 


CRKVENO PUHO 


Gotovo u svim religijama nosili su svećenici kod obav- 
ljanja bogoštovnih čina posebno odijelo različito od svakidaš- 
njeg. Posebno bogoštovno odijevanje susrećemo već u najsta- 
rijim kršćanskim vremenima i temeljni oblici sv. ruha, osnovani 
na ideji novozavjetne žrtve i na apostolskoj predaji, ostadoše 
isti. Crkva je dala svome bogoštovnom ruhu simboličko znače- 
nje: ono naime zorno i slikovito predočuje vjernicima svetost 
čina, a svećenika opominje na one kreposti kojima se ima 
uresiti za obavljanje sv. žrtve. I upozorivanje na muku Isusovu, 
koja se tajinstveno obnavlja u svakoj sv. Misi, gledalo se je u 
odjeći, što ju svećenik kod oltara nosi. ' 

Misno odijelo sačinjavaju: amikt (oplećak iliti naglav= 
nik), alba, pojas, manipul, stola i kazula. 

1. Amikt (od lat. riječi amicire - ogrnuti) jest komad bi- 
jelog platna, četverouglastog oblika, nalik velikoj marami, ko- 
jim svećenik pokriva vrat i pleća. Nekoć pokrivala se amiktom 
i glava, a u početku se Mise spuštao na pleća. Kad se sveće- 
nik oblači za sv. Misu, najprije uzimlje amikt. 

Simbolički amikt predstavlja čednost u: pogledu i govoru 
te nepristupačnost svećenikovu za sve, što se ne pristoji žrtvi 
sv. Mise. Amikt je također simbol nebeskog ufanja, ,kacige 
spasenja“, kako veli sv. Pavao. Ovo vrhunaravno ufanje ima 
svećeniku da bude zaštitom, pobjedničkom kacigom protiv svih 
napadaja đavolskih. 

Obzirom na muku Isusovu amikt sjeća na onaj rubac, 
kojim vojnici zastirahu oči Isusu, da mu se rugaju. Slijedi. 

Sv. Terezija Malog Isusa Siplje svoje nebeske raže. 


»Proći ću svoje nebo čineći dobra na zemlji“. * 
Sv. Terezija Maloga Isusa. 


Zahvale svetoj Tereziji za primljene milosti. 


Betina kod Šibenika. Više puta obratila sam se dragoj mojoj 
Tereziji i ona me uslišala. U teškim danima molila sam je s obećanjem, 
da ću ako me usliši preplatiti se na Glasnik i preko njega zahvaliti. 
Evo sad sam osjetila Njezinu pomoć pa hitim da odma ispunim svoje 
obećanje. Zahvaljujem od srca Presv. Srcu Isusovu i Miloj Svetici ruža 
s molbom da i u buduće pomaže mene i moje mile u svim nevoljama. 

Milka M. Žurić 


Cavtat. Tebi, o velika Svetice i mila moja utješiteljice sv. Tere- 
zijo, zavjetovala sam se pri teškom porogjaju moje kćerke, ako se spa- 
si, da ću Ti se javno zahvaliti u Tvome Glasniku. Sve je sretno prošlo 
i ja Ti se zahvaljujem, dobra moja Svetice, za zdravlje mog djeteta i 
za mnogobrojne milosti koje sam po Tvome moćnom zagovoru od Boga 
primila. U teškim prilikama moga življenja, bez ikoga, okružena nepri- 
jateljima, Tebe sam pouzdano molila, Tebe vapila da me braniš i zago- 
varaš kod dragog Isusa te upravljaš sa mojim sirotama i uslišala si me. 
Stoga harna i zahvalna preporučam se i na dalje da me ne prestaneš 


=== 

obasipati svojim ružama i pod Tvoje okrilje stavljaja sebe i djecu svoju 


moleći Te, da nasi u buduće štitiš od naših neprijatelja. 
Ana ud. Lele 


Pag. Draga Svetice, mila sv. Terezijo, u svakodnevnim potrebama 
Života neprestano trebamo pomoći s neba, a ja sam je u svim svojim 
potrebama 1 tražila preko Tebe, moćna moja Svetice i preko sv. Antuna 
Padovanskog i nikad nisam bila odbijena. Stoga Vam od srca zahvalju- 
jem na sva dobročinstva primljena vašim moćnim zagovorom isprošena, a 
osobito na zadnjem. Svetice ruža, vruće te molim da i dalje siplješ la- 
tice svojih ruža na mene i moju obitelj. Ognić Jelica 


Palanka Smeder, Od srca zahvaljujem se mojoj miloj štićenici sv. 
Tereziji Malog Isusa na srećnom uspjehu u školi i u drugim primljenim 
milostima. Molim dragu Sveticu da me i dalje čuva kao i svu moju 
obitelj i da nas i dalje obasipa nebeskim milostima. Marica Vidoš 


D 


Seovci kraj Požege. [Ovime se javno zahvaljujem miloj svetici 
"Tereziji .M. I. za ovdravljenje mog djeteta. Uvjerena sam, da je Ona 
pomogla, te i nadalje stavljam pod njezin zagovor sebe i svoju obitelj. 

Marčinković Milka 


Fužine. Za vrijeme moje teške bolesti, koja je bila skopčana sa 
operacijom, utekla sam se Sv. Tereziji Maloga Isusa sa molbom za  po- 
moć i ako sretno podnesem operaciju i ako ozdravim, da ću se javno 
zahvaliti u njezinom glasniku. Mila Svetica uslišala je moju molbu i vruće 
molitve. Ja sam ozdravila već pred 5 godina, ali obećanje nisam ispunila do 
danas. Zato se danas zahvaljujem javno miloj Svetici Ruža sv. Tereziji, 
Presvetom Srcu Isusovom, Bl. Gospi Lurdskoj, sv. Josipu i sv. Antunui 
još se preporučam i stavljam pod zaštitu i pomoć sebe i moju obitelj. 

M. Mance 


Suđurađ. Evo me da ispunim moje obećanje i da se harnim srcem 


zahvalim Sv. Tereziji M. I. za ozdravljenje moje kćerke Pavle, koja ie 


bila ozljegjena padnuvši na nju veliki kamen prilikom rada u gori ozlje- 


divši joj obe noge. Moja je kćerka sada zdrava, nek je vječna hvala 


miloj Svetici ruža, Sv. Luki i miloj Majci Božijoj. Ane Benko 


Klanjec. Moj jedini sin je teško živčano jobolio, tako da već nije 
mogao hodati i bio upućen u bolnicu. U ovoj velikoj žalosti utekla sam 


se devetnicom sv. Tereziji od Malog Isusa. Svetice mala, Ti mi uvijek 


pomažeš u svakoj nevolji, molim te lijepo pomozi mi i sada, da bi mo- 


gao moj sin hodati, o dobra mila Svetice. Ti si njemu pomogla, on je 

počeo hodati i dobro hoda. Hvala Božanskom Sreu Isusovom, Blaženoj 
Djevici Mariji, sv. Josipu, sv. Antunu i tebi sv. TTerezijo. Molim te isprosi 
Ti od dragog Isusa njemu potpuno zdravlje. Ti si mene pomagala u 
mojoj teškoj bolesti, ozdravila si moju kćerku, još Ti hvala na jednoj 
milosti. Hvala Ti sv. Terezijo na svim primljenim milostima ne ostavi 
mene ni moje vbitelji. Vilma Milčić 
Još zahvaljuju sv. Tereziji M. I. za razne milosti: Bjelovar, N. 
N. na uslišanoj molbi. Radovčići, Stane Rilović za mnoge milosti. Orebić, 
Marija Marinović za dobivenu milost. Netretić, F. S. za povraćeno zdrav- 


lje. Donja Brela, V. M. za primljene milosti u obilju. Bobovišće, Nikica 
Cerinić za dobivenu milost. Vrboska, Nada Vlahov isto tako. Milna, P. 
J. na udijeljenim milostima, i moli da i na dalje siplje svoje latice. Sa- 
vajevo, Mila Lisac zahvaljuje na pomoći uz molbu za daljnju pomoć. 
Hodilje, Kate Dražeta za dobivenu milost. Split, Mirković Milka za o- 


zdravljenje dječice. Siverić, Janja Krpina za zdravlje od angine jedinog: 


sina. Šestanovac, Ana Čikeš na primljenoj pomeći i preporuća se u mo- 
litve. Mikleuš, A. Broz za dobivene milosti. Dubrovnik, Z. Š. na usliša- 
noj molbi. Kuna, N. N. za dvostruku pomoć u bolesti, Starigrad, Marin 
Tadić-Grematov na raznim milostima. 

Po katoličkom svijetv 
Prvi blaženici sv. Oca Pija Kll. Dne 18 juna i 23 juna je sveti 


Otac Papa Pijo XII proglasio blaženim dvoje velikih Božjih ugodnika. 
To su blažena Emilija de Vialur:i blaženi Justin de Jacobis. 


Blagopokojni sv. Otac Papa Pijo KI i 511 nebeskih za titnika. 
Od godine 1923 do god. 19838 blagopokojni sv. Otac proglasio je 
blaženim 459 Božjih sluga i službenica. Od tih proglasio je on isti 
svetim njih 18. Neka se još doda 16 drugih blaženika, koje je On pro- 
glasio svetim», eto nam lijepog broja od 511 Božjih ugodnika, koje je 
On počastio najvećom počašću, što je može da steče na zemlji. Prva 
je megju njima po vremenu sv. Terezija M. I, koju je blagopokojni sv. 
Otac prozvao ,Zvijezdom svog papinstva.“ 


Znamenito obraćenje u Kini. Glasoviti književnik Cheng Tzu-jil, 
koji je prije žestoko napadao katoličku Crkvu, prošao je na katoličku 
vjeru. Kao bjegunac imao je prigode upoznati veliku revnost i požrtvovnost 
katoličkih misionara u službi siromašnih bolesnika. To ga je potaklo na 
obraćenje. 


Požrtvovani rad katoličkih misionara. U katoličkim misijama ima 
ukupno oko 40.000 škola sa 2.5 milijuna učenika, 3000 apoteka za si- 
romašne 800 bolnica sa 40.000 kreveta ; sirotišta 2.000 sa 125.000 siročadi ; 


150 kuća za gubavce sa više od 15.000 bolesnika, i 460 kuća za starce, 
i u njima oko 20.000 staraca i starica. 


Najveći Gospin kip. U jednom malom selu sa 450 stanovnika, 
14 km. daleko od Lyona (Francuska) podignut je Gospin kip, koji je 
visok 32 m. i 16 em. Unutar kipa vode stepenice sve do glave odakle 
se pruža krasan vidik na francuske alpe. Podno kipa nalazi se kapela 
duga 8 m, a visoka 6 m. 

— Nakon nedavnog svečanog hrvatskog hodočašća sv. Ocu Papi 
u Rim, pod vodstvom naših biskupa, jedna oveća grupa hodočasnika, megju 
kojima su bili i zagrebački nadbiskup, splitski Biskup i izaslanik Dr. V. 
Mačeka g. Duro Maršić, te oko 30 svećenika, zaputila se je u grad 


Luceru, gdje je kao mjesni Ordinarij proveo zadnje godine svoga života 
i umro zagrebački nadbiskup i hrvatski blaženik Augustin Kažotić rodom 


iz Trogira. Hodočasnici su bili svečano dočekani i od civilne i crkovne 


vlasti. Preuzv. Stepinac imao je na grobu Blaženika sv. Misu za hodo- 
časnike, preko koje održav i prigodnu propovijed. Tamošnji biskup pre- 
dao je za Dr. Mačeka dio moći bl. Augustina Kažotića. 


— Za nedavnog primanja novog poslanika države Haiti pri Vati- 
kanu sv. Otac Papa održao je govor on je osobito naglasio potrebu 
bratske sloge svih ljudi u svim zemljama i svih jezika da bude pravi 
mir. Govor je završio riječima: ,Želimio ostvariti jednu savršenu megju- 
narodnu organizacijn onako, kako je žele svi ljudi dobre volje. I samo 
takova organizacija, koja će poštivati pravdu i biti nadahnuta božanstvom 
moći će ostvariti nezavistnost svih naroda, velikih i malih. Moći će oču« 
vati napore svih i stvoriti blagostanje i slobodu i osigurati ljudsko 
dostojanstvo. 


— Nakon stanke od 6 godina ponovno će se u Oberamergau u 
Bavarskoj održati slijedeće godine pasionske igre. 


— Povodom haaškog apela za mir, sv. Otac Papa Pijo XII. po- 
slao je belgijskom kralju Leopoldu slijedeći brzojav. Visoko cijenim Vaše 
plemenite osjećaje, kao i osjećaje nizozemske kraljice Wilhelmine i iz- 
ražavam svoju želju, da bi Svevišnji otvorio puteve k vječnom miru. 

— List fašističke milicije, koja broji 1,400.000 vojničkih obrazo- 
vanih članova, oštro ustaje protiv kominterne i kaže, da ,maršal“ Vo- 
rošilov nije bio nikakav junački uzor, nego kukavan rudarski radnik koji 
je odrastao usred glada, zime, nasilja i zlobe, a to_ mu je i dalo žig 
njegovom karakteru za čitav život. ' 

U New-Yorku je održan u novembru 1939 god. prvi amerikanski 
nacionalni kongres Trećeg Reda sv. Domenika kojem je prisustvovalo 
preko 2600 trećoredaca. 

—— Nedavno je u Americi biran novi predsjednik  Kolumbovih 
Vitezova. Izabran je g. Francis Mattews, koji je prigodom primanja te 
časti održao svečano primanje u kojem su sudjelovale brojne vjerske i 
civilne vlasti. Presjednik Roosevelt bio je zastupan posebnim zastupnikom 
koji je pročitao Rooseveltovu poslanicu upućenu Predsjedniku Kolumbovih 
Vitezova. Nadalje su poslali svoje poslanice nadbiskupi New-Orleans a i 
Dubuque, biskupi Lincolna i Cheyenne, predsjednik Nacionalnog Savjeta 
katoličkih muževa, Guverner _Towe i neki senatori i poslanici. Za vrijeme 
ceremonije govorili su biskup Omahe u ime katolika, sudac Vrhovnog 
sudišta Simmons u ime protestanata i rabin Cohn u ime Židova. 


“> imas dok eervvei 


<a: Nga 


MILODARI 

Za fond glasnika sv. Terezlje M. I. darovaše: Sarajevo, Grabo- 
vac Jele din 50—, Lisac Mila 15—, Biograd n/m, Silobrčić Maja 20 —, 
Visoko, Bosiljka Remeta 10—, Split, Milka Mirković 20—, Močići, 
Pendo Marija 10 —, Mandaljena, Kalogjera Tonko 10—,; Putniković, 
Danica Ivušić 20—, Orebić, B. V. 830—, Dubrovnik, Gjivoje Marija 6—, 
Popoviči, Stane Klaić 5—, Hodilje, Kate Dražeta 5—, Kovitna, Keta 
Svecan 15—, Gruda, Sambrailo Jele 10—, Vrgorac, Marija Katović 15-—, 
Grohote, Ivanica Bezić 10—, Beograd, Rezika Auer 5—, Blato, Marija, 
Digović 10—, 


Za Biserje sv. Terezije (za odgoj siromašnih sveć. kandidata) da- 
rovaše: Vis, Puhalović Katica Din 120—, Miklauš,_ A. Broz 15—, 
Siverić, Janja Krpina 20—, Bakar, Mihovila Balas 5—, Šestanovac, Či- 
keš Ane 100—, Zagreb, Kramer Terezija 20—, Pag, Ognić Jelica 50—, 
Stari, N.N. 100—, M. Ston, Župski Ured sakupljena milostinja 94—. 


— Obitelj prof. K. Krile, Dubrovnik, u počast uspomene svoga strica 
pk. Nikole Brambila darovala je din. 50—. 


— Gja Nike Curić Sugjuragj u počast uspomene Dr Balda Podića 
odvj. Dubrovnik darovala din 100 —. 


Broj čekovnog računa 


Glasnika Sv. Terezije 
Malog Isusa jest 4543 


Hrvatski Metropolita 
za Jeronimske knjige 


Najstarijoj i majvećoj našoj pučko - prosvjetnoj  naklad-. 


noj ustanovi Hrvatskom Kajiževnom Društvu sv. Jeronima u 
Zagrebu, pokrovitelj je hrvatski Metropolita preuzvišeni gospodin 
Dr. Alojzije Stepinac. I on je prigodom izdanja sedamdđesetprvog 
godišta redovnih i izvanrednih izdanja jeronimskih knjiga za jaa, 
1940. izdao ovu preporuku i okružnicu : 

Danas su vremena takva, kad ljudske duše lakše nego ikada pri- 
maju utjecaje loših ideja. Te se ideje šire usmeno i štampom. Zato 
moramo pojačati svoje nastojanje da te ideje svim mogućim na- 
činima suzbijamo i tako odvratimo zlo, koje od tih loših ideja 
prijeti hrvatskom marodu. Najbolje sredstvo jesu dobre knjige. 

Pozivam zato velečasno svećenstvo, da sada više nego ikada 
porade na proširenju svetojeronimskih knjiga, Ako mnogi u ove 
dane skupoće hoće da štede na dobrom štivu, treba opetovano 
upozoravati kako tu nije opravdana štednja, jer duša treba hrane 
i bez nje će zahiriti i lahko podleći lošim utjecajima. Danas, kad 
neprijatelj toliko vreba 'na duše, dobre su knjige još potrebnije 
pa ih treba pojačanim silama širiti. 

Neka svim dušobrižnicima bude sad u dane, kad budu išli 
blagoslivljati kuće, prvo na srcu, da tom prilikom u svaku kato- 


ličku kuću prošire kalendar ,Danicu“ i druge svetojeronimske 


knjige. Tim će učiniti dobro djelo svakoj toj kući, pomoći Hrvat. 
skom književnom Društvu sv. Jeronima i njegovu tako zaslužnom 
djelovanju za hrvatski narod, a meni kao pokrovitelju te važne i 
najveće hrvatske i katoličke nakladne ustanove prirediti veliku 
radost. 
U Zagrebu, dne 14. prosinca 1939, 
f ALOJZIJE v. r. 


Nove jeronimske knjige za god. 1940 jesu ove: 1) ,Da- 
nica“, kalendar pun pouke, zabave i slika; 2) ,Majčin grijeh“ 
pripovijesti od Branka Klarića ; 3) ,Pravni život na selu“, upute 
suca Dr N. Lehpamera ; 4) ,Bartol i Bara“ seljački roman od A, 
Matasovića ; 5) ,Hrvatska uvijek katolička“ dokazi iz povijesti od 


J. Kocijanića ; 6) ,Neveni“ pjesme nadbiskupa Dr I. Ev. Šarića ; 


7) ,Povijest svijeta“ od prof. M. Vunića; 8) ,Cvijeće i ukrasno 


bilje, od prof. Stj. Gotwalda i 9) ,Dani spasenja“ II. dio pučke 


liturgike od D. Kukalja. 


A 


